open-index/open-wikipedia-markdown huggingface dataset:
Gliese 176

**Gliese 176** (**HD 285968**) é un anana vermella que está na constelación de Taurus. Baseándose nas medicións da paralaxe feitas pola misión Hipparcos, a estrela está situada a preto de 31 anos luz de distancia. A estrela ten orbitando un planeta tipo Superterra.

## Sistema planetario 
No 2008, anunciouse que esta estrela tiña un compañeiro planetario. Isto baseouse nun programa de cinco anos de medicións de velocidades radiais co telescopio Hobby-Beber. Estas observacións amosaban unha periodicidade de 10,24 días, a cal foi interpretada coma unha consecuencia da presenza dun planeta. Cunha semi-amplitude de 11,6&nbsp;m/s, a masa mínima estimada do planeta foi de 24,5 veces a masa da Terra, ou 1,4 veces a masa de Neptuno.

Observacións feitas co espectrógrafo HARPS non puideron confirma-la variación de 10,24 días. Pola contra, outras dúas periodicidades foron detectadas en 8,78 e 40,0 días, con amplitudes por baixo do posible erro de observación do HET. A variación de 40 días coincide co período de rotación da estrela e, polo tanto, é causada pola actividade da mesma, pero a variación de curto prazo non é explicada pola actividade da propia estrela, e polo tanto, é causada por un planeta. A súa semi-amplitude de 4,1&nbsp;m/s correspondese cunha masa mínima de 8,4 masas da Terra, facendo do planeta unha Super-Terra.

Nun estudo independente, observacións feitas co telescopio Keck tampouco conseguiron confirma-lo sinal de 10,24 días. Detectouse unha periodicidade de 8,77 días - correspondente ó planeta anunciado polo equipo HARPS - á que se lle asignou unha importancia intermedia, pero non foi considerada o suficientemente importante para reclamar unha causa planetaria, baseándose só nos seus propios datos.

## Notas
Exsudado

thumb|Exsudado sanguíneo resultado dun corte.

**Exsudación** ou **exsudado** (do latín *exsūdāre*, que significa 'fluír para fóra') refírese á saída de líquidos orgánicos a través das paredes celulares, tanto de animais coma de plantas, por lesión ou por inflamación. Sendo máis preciso, a exudación é o proceso de saída do fluído, mentres que o exudado é o fluído que sae.

As plantas exsudan zume e resinas como látex, mentres que os animais xeralmente exsudan compoñentes sanguíneos e do sistema linfático.

Segundo o elemento predominante, fálase de:
* Exsudado seroso
* Exsudado fibrinoso
* Exsudado purulento
* Exsudado hemorráxico
* Exsudado farínxeo

## Notas 
## Véxase tamén 
### Bibliografía 
* *Robbins and Cotran Pathologic Basis of Disease*, 8th edición, Saunders (Elsevier) «Ch.2 Acute and chronic inflammation», (2009).
Xornada Mundial da Xuventude 1989

A  **Xornada Mundial da Xuventude de 1989**,  tivo lugar durante os días 19 e 20 de agosto de 1989 en Santiago de Compostela, Galicia e o 21 de agosto en Covadonga (Asturias). Esta  cuarta edición foi a primeira dunha XMX na Unión Europea, agás as dúas primeiras edicións celebradas en Roma en 1984 e 1985, e tamén foi a primeira vez que o evento non se celebrou no Domingo de Ramos, tendo lugar en verán.

## O evento 
Moitos participantes nas Xornadas chegaron ao lugar a pé durante centos de quilómetros ao longo do Camiño de Santiago.
Por primeira vez en Santiago organizáronse catequesis (o 19 de agosto), sobre os temas "Cristo é o Camiño", "Cristo é a Verdade", "Cristo é a Vida", inspirados no versículo do Evanxeo de Xoán (Xoán 14.6). Entre os responsables da catequesis estiveron Chiara Lubich (fundadora do Movemento dos Focolares), Carlo Maria Martini, don Massimo Camisasca e don Antonio Lanfranchi.

A vixilia pechou coa presenza do papa Xoán Paulo II no Monte do Gozo.Nese lugar erixiuse máis tarde un monumento en memoria da visita papal, que foi retirado no ano 2021 polo seu mal estado de conservación.

## Notas  
## Véxase tamén 
### Ligazóns externas 
* 
*
Teo (periódico)

***Teo*** foi unha revista editada en Buenos Aires entre 1910 e 1920.

## Historia e características 
Subtitulada *Órgano oficial de la Federación de Residentes de Teo en Sud-América*, apareceu o 15 de maio de 1910. Revista mensual, saía o día 15. Dirixida por Manuel Lueiro Edreira, José Rodríguez, A. Pascual (a partir do número 70), Manuel Cao Turnes que colaborou coa revista dende 1915, tamén chegou a dirixila. Como consecuencia da escisión da Federación de Residentes de Teo en 1916, apareceu *El Eco de Teo*, que pasou a ser o órgano do Centro de Residentes de Teo en Sud-América. *Teo* informaba da vida interna e do labor que se desenvolvía no seo das institucións ligadas a Teo e a outros concellos da zona, como as sociedades agrarias de Teo e Vedra. Incluía noticias e comentarios da actualidade política e social da comarca de Santiago, analizando a situación das parroquias dende postulados agraristas e denunciando o caciquismo e moitas das actuacións do clero no mundo rural. Entre os seus colaboradores estaban Ángel Martínez Castro, Manuel González Iglesias ("O xastre de Lalín"), Manuel Bouzón Álvarez, Ramón Vieites, Juan Rof Codina, Benito de Ventraces e Rogelio Rivero. Rematou a súa publicación en 1920 sendo substituída por *Unión de Teo y Vedra*.

## Véxase tamén 
### Bibliografía 
* 
### Ligazóns externas
Carlos Wilson Cachicote

**Carlos Wilson Cachicote da Rocha**, coñecido como **Rudy**, nado en Oeiras (Lisboa) o 1 de maio de 1989, é un futbolista portugués. Xoga de mediapunta e o seu equipo actual é o CF União.

## Traxectoria 
O 23 de xullo de 2013 foi presentado como xogador do Deportivo da Coruña, cun contrato por 2 anos e unha cláusula de rescisión de 6 millóns de euros. O 31 de xaneiro de 2014 anunciouse a súa cesión ao Belenenses. Tralo regreso da cesión na escuadra lusa rescindeu contrato co Deportivo ao non contar coa confianza do adrestrador Víctor Fernández para xogar no equipo herculino, asinando polo cadro grego do Skoda Xanthi. A finais dese mesmo ano partiu cara a terra dos seus devanceiros para se unir ao Recreativo do Libolo, campión da liga angolana.

## Selección nacional 
A nai de Rudy é angolana e o seu pai é santomense. Isto permitiu que Rudy puidese xogar coa selección angolana, sendo convocado o 23 de maio de 2014 para os encontros amigábeis contra Marrocos e Irán, aínda que o seu debut tivo lugar o 3 de agosto fronte a Etiopía.

## Palmarés 
;Recreativo do Libolo
* Supertaça de Angola: 2015
* Primeira División de Angola: 2015

## Notas 
## Véxase tamén 
### Ligazóns externas 
* Datos do xogador en ceroacero.es 
* Datos do xogador en foradejogo.net
Monte Tàber

miniatura|200px|Placa indicando a altura do Monte Tàber.
O **Monte Tàber** é un outeiro situado no barrio Gótico de Barcelona, a 16,9 metros sobre o nivel do mar, e que acolleu o primeiro asentamento romano da nova Barcino. É difícil de percibir polas edificacións da cidade, pero a pendente dalgunhas rúas permite notar a diferenza de cota entre a cidade romana, situada sobre o montículo, e os terreos máis baixos por exemplo a baixada da Llibreteria, a baixada de Santa Eulàlia ou as escaleiras da praza da Catedral. O seu cume está sinalado por unha lousa sobre a rúa Paradís, ante a sede do Centre Excursionista de Catalunya. Dentro deste edificio tamén se atopan as columnas do templo de Augusto, vestixio de Barcino.

## Véxase tamén
Rudy

**Rudy** pode facer referencia a:

*Rudolph A. Marcus (nado en 1923), químico e profesor universitario estadounidense.
*Rudy Woods (nado en 1959), xogador de baloncesto estadounidense.
*Rudy Trouvé (nado en 1967), músico belga.
*Rudy Youngblood (nado en 1982), actor, músico e bailarín nativo americano.
*Rudy Fernández (nado en 1985), xogador de baloncesto español.
*Rudy Gay (nado en 1986), xogador de baloncesto estadounidense.
*Carlos Wilson Cachicote (nado en 1989), futbolista portugués.
Vincenzo Rennella

**Vincenzo Renato Rennella**, máis coñecido como **Vincenzo Rennella** ou **Enzo Rennella**, nado o 8 de outubro de 1988 en Saint-Paul-de-Vence, Alpes Marítimos (Provenza-Alpes-Costa Azul) é un futbolista profesional franco-italiano que xoga na posición de dianteiro no Miami FC.

## Traxectoria 
Nado e criado en Francia, de pai italiano e nai francesa, comezou a xogar como xuvenil no AS Cannes, onde chegou debutar como profesional nun partido da terceira división do fútbol galo. En 2007 foi adquirido polo FC Lugano da Challenge League suíza, segunda categoría do fútbol helvético. No seu primeiro ano anota 7 goles, o que xunto coas súas boas actuacións espertan o interese do Genoa da Serie A italiana, que o contrata cedéndoo de novo ao Lugano. Nesa tempada consegue a marca de anotar 24 goles en 22 partidos, chegando a ter un rexistro de 16 goles nos 12 primeiros partidos de Liga, e sendo o máximo goleador da competición. En total no club suízo anotaría 31 goles en 51 partidos.

Ao ano seguinte da o salto de categoría, e o Genoa cédeo esta vez ao histórico Grasshopper da Super Liga suíza, onde estaría dúas tempadas, anotando 8 goles no seu segundo ano. Isto chama de novo a atención do fútbol italiano, polo que Rennella é cedido ao AC Cesena da máxima categoría do fútbol italiano. Debuta na competición o 30 de outubro de 2011 ante o Parma FC, anotando o seu primeiro e único gol o 22 de abril ante o Palermo.

Ao ano seguinte, o seu útlimo de contrato co Genoa, é cedido ao Córdoba da Segunda División española, onde anota 7 goles en 33, non chegando ao seu nivel habitual por mor do falecemento do seu pai durante a tempada. Porén, as súas boas actuación lévano a fichar por catro tempadas polo Real Betis, club da Primeira División, que o cede ao Club Deportivo Lugo. No conxunto galego, no seu primeiro partido como local no Anxo Carro, consegue anotar dous goles e dar unha asistencia ante o Real Jaén, racha que continuou anotando o gol da vitoria do Lugo ante o Real Zaragoza na Romareda e na seguinte xornada ante o Girona.

### Clubs 
## Véxase tamén 
### Ligazóns externas 
* Perfil de Rennella en bdfutbol.com 
* Perfil de Rennella en Transfermarkt
Lista de personaxes de Game of Thrones

dereita|miniatura|Logo da serie.
Os personaxes da serie de televisión americana de fantasía medieval *Game of Thrones* están baseados nos creados por George R. R. Martin para a súa serie de novelas *A Song of Ice and Fire*. A serie, ambientado nun universo máxico ficticio, segue a guerra civil polo Trono de Ferro do continente de Westeros, loitada entre casas reais e nobres rivais e os seus respectivos aliados.

## Personaxes principais 
Os seguintes membros do elenco foron acreditados como parte do elenco principal nos créditos de inicio ou como "tamén protagonista":

1 Nas tempadas 6 e 7, Sebastian Croft interpreta a Ned Stark de neno e Robert Aramayo interprétao de adulto mozo.
2 Na tempada 5, Nell Williams interpreta a Cersei Lannister nas escenas de flashback.
3 Na tempada 3, Daario Naharis é interpretado por Ed Skrein.
4 Na tempada 1, Jaqen H'ghar aparece nunha soa escena, intepretado por un extra sen acreditar.
5 Nas tempadas 1 e 2, Tommen Baratheon é interpretado por Callum Wharry.

## Notas 
## Véxase tamén 
### Outros artigos 
* Lista de episodios de Game of Thrones

### Ligazóns externas 
* Páxina oficial
Valentín Molina Couceiro

**Valentín Molina Couceiro**, finado na Coruña o 27 de agosto de 1922, foi un banqueiro e político galego.

## Traxectoria 
Apoderado do Banco Pastor. Concelleiro na Coruña, foi tenente de alcalde da cidade. Foi deputado provincial e en agosto de 1919 foi elixido presidente da Deputación da Coruña

## Vida persoal 
Casou con Francisca Rodríguez López.

## Notas
Cavern Club

[miniatura|Entatua de [John Lennon no exterior do local.]]
[miniatura|Muro da Fama do Cavern Club, [Liverpool.]]
O **Cavern Club** é un club nocturno de Liverpool, Inglaterra. Aberto o 16 de xaneiro de 1957, o club foi orixinalmente un local de jazz que se converteu nun local de rock and roll cando este estilo chegou á cidade. Liverpool foi o centro do renacemento musical dos anos 1960 baseado no rock and roll e co Cavern como centro do movemento. O renacemento abrangueu tamén á arte e o deseño.

The Beatles actuaron no club preto de 300 veces nos seus primeiros anos. The Cavern era semellante no interior ó club de jazz Le Caveau de la Huchette de París, coa estética de túnel e de paredes de ladrillo espidas. Brian Epstein, o representante de The Beatles, que conseguiu o primeiro contrato de gravación do grupo, viu a primeira actuación do grupo neste club o 9 de novembro de 1961.

## Notas 
## Véxase tamén 
### Ligazóns externas 
*Cavern City Tours
*What's On At The Cavern Club, Liverpool
*Cavern Club at fifty
*'Premier At The Cavern' - 1966 newsreel 
*Cavern After Hours
Primeiro ministro das Bahamas

[thumb|250px|Bandeira do primeiro ministro de [Bahamas.]]
O **primeiro ministro das Bahamas** é o xefe de goberno das Bahamas, e representa o partido qua posúe a maioría no parlamento. Esta é a lista dos primeiros ministros de Bahamas desde 1955 ata hoxe.

## Primeiros ministros antes da independencia (1955 ata 1973) 
## Primeiros ministros despois da independencia (1973 ata hoxe)
Anextiomarus

No politeísmo celta, **Anextiomarus** é un epíteto do deus-solar Apolo gravado nunha inscrición romano-britana de South Shields, Inglaterra. A forma é unha variante de **Anextlomarus** "gran protector", un nome atestado nunha dedicación galo-romana fragmentada de Le Mans, Francia. Anextlomarus é tamén atestado como o nome do pai para os galos en Langres, e a forma divina feminina, **Anextlomara**, aparece noutras dúas dedicacións galoromanas en Avenches, Suíza.

## Véxase tamén 
### Bibliografía 
* T.L. Markey, 2003. ‘Gaulish Anextlomarus revisited’. *Historische Sprachforschung* 116:295-301.
### Ligazóns externas 
* Deuses Romano-Britanos
* Museo de Avenches
Artio

**Artio** foi unha deusa celta con forma de osa. Evidencias do seu culto foron atopadas en Berna (Suíza), cuxo nome, de acordo coa lenda, deriva da verba *Bär*, "oso".

## Etimoloxía 
O seu nome é un derivado da palabra en lingua gala *artos*, que significa "oso" (Delamarre 2003 p.&nbsp;55-56), que á súa vez provén do protocelta *arto-, do protoindoeuropeo *h₂ŕ̥tḱos (oso). A palabra celta tamén puido ser a orixe do nome Artur.

## Notas 
## Véxase tamén 
### Outros artigos 
* Adoración do oso
### Bibliografía 
* *Corpus Inscriptionum Latinarum (CIL) vol XIII, Inscriptiones trium Galliarum et Germaniarum*
* Delamarre, X. (2003). *Dictionnaire de la Langue Gauloise* (2nd ed.) París: Editions Errance. ISBN 2-87772-237-6
* Deyts, Simone (1992) *Images des Dieux de la Gaule*. París: Editions Errance. ISBN 2-87772-067-5.
* Green, Miranda (1992) *Animals in Celtic Life and Myth*. Londres: Routledge. ISBN 0-415-18588-2
* Wightman, E. M. (1970) *Roman Trier and the Treveri* Londres: Hart-Davis.  ISBN 0-246-63980-6

### Ligazóns externas 
*Artio at Obscure Goddess Online Directory
*Picture of an Artio ex-voto at Stefan Rebsamen Bern Historical Museum
Dionisio Muro Carvajal

**Dionisio Muro Carvajal**, finado na Coruña o 1 de maio de 1928, foi un militar e político galego.

## Traxectoria 
Xeneral de Artillaría retirado, durante a ditadura de Primo de Rivera foi nomeado presidente da Deputación da Coruña o 20 de xaneiro de 1924, pero dimitiu en outubro de 1924.

## Notas 
## Véxase tamén 
### Ligazóns externas 
* Presidentes da deputación da Coruña
Horacio Tenreiro Arias-Uría

**Horacio Tenreiro Arias-Uría**, finado en Madrid o 6 de febreiro de 1939, foi un avogado e político galego.

## Traxectoria 
Durante a ditadura de Primo de Rivera foi concelleiro da Coruña, foi nomeado deputado provincial e elixido presidente da Deputación da Coruña o 16 de outubro de 1926. Foi membro da Asemblea Nacional Consultiva como representante das Deputacións provinciais (1927-1929). Dimitiu como deputado provincial en xaneiro de 1929. Na República integrouse en Renovación Española. O golpe de Estado do 18 de xullo de 1936 sorprendeuno en Madrid, onde finou o 6 de febreiro de 1939.

## Vida persoal 
Casou con María del Carmen Molezún Núñez en 1907.
## Notas
Alejandro Cadarso Ronquete

**Alejandro Cadarso Ronquete**, nado en Noia e finado na mesma vila o 18 de setembro de 1914, foi un avogado e político galego.

## Traxectoria 
Fillo de Alejandro Cadarso Rey e tío do médico e político Alejandro Rodríguez Cadarso. Estudou Dereito. Deputado provincial dende 1893, foi nomeado presidente da Deputación da Coruña en abril de 1901, permanecendo no posto ata decembro de 1902. Presentouse ás eleccións a Cortes de 1910 polo distrito de Noia e foi derrotado por Rafael Gasset Chinchilla. Foi gobernador civil de Cuenca, Pontevedra, Huelva e Badaxoz.

## Vida persoal 
Casou con Blanca Caamaño Bolívar.

## Notas
Antonio Otero Pensado

**Antonio Otero Pensado**, finado na Coruña o 5 de febreiro de 1933, foi un avogado e político galego.

## Traxectoria 
Foi Xuíz municipal de Santiago de Compostela. Deputado provincial, foi nomeado presidente da Deputación da Coruña en 1894 e volveu ser presidente en novembro de 1898, permanecendo no posto ata marzo de 1901. Foi nomeado gobernador civil de Almería en 1905, pero renunciou ao cargo. Foi tamén presidente da Liga de Amigos da Coruña.

## Vida persoal 
Casou con Enriqueta Vería Tovia.

## Notas 
## Véxase tamén 
### Ligazóns externas 
* Presidentes da deputación da Coruña
Pablo Sánchez Alberto

**Pablo Sánchez Alberto**, coñecido habitualmente como **Pablo Sánchez**, nado o 23 de xaneiro de 1983 en Cádiz, é un futbolista profesional español da canteira do Cádiz, que xoga como mediapunta no Adelaide United da A-League australiana.

## Traxectoria 
### Clubs 
## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do xogador en Transfermarkt
For Your Love

***For Your Love*** é o primeiro álbum estadounidense da banda inglesa de blues rock The Yardbirds, publicado o 13 de xuño de 1965 a través do selo Epic Records. O disco acadou o número 96 la lista de álbums da *Billboard*.

*For Your Love* ten tres cancións da primeira sesión de gravación de Jeff Beck con The Yardbirds: "I'm Not Talking", "I Ain't Done Wrong" e "My Girl Sloopy" (posteriormente sería eitadas no Reino Unido no EP *Five Yardbirds*). Eric Clapton foi o guitarrista nas restantes cancións, entre as que estaban os tres sinxelos da banda (coas caras-b) editados ata o momento e dúas demos que non serían publicadas no Reino Unido ata os anos 80. Clapton, que deixara o grupo catro mese antes, non aparece na portada nin é mencionado no libreto.

## Listaxe de cancións 
### Álbum orixinal
### Reedicións
O álbum recompilatorio do 2001 *Ultimate!* contén 8 dos 11 temas do disco orixinal. *For Your Love* ten sido reeditado a través de varios selos, como JVC, Castle e Repertoire.
Pablo Sánchez

**Pablo Sánchez** pode referirse a:

* **Pablo Sánchez Alberto**, futbolísta español do CD Lugo.
* **Pablo Andrés Sánchez**, exfutbolista arxentino.
Bob Dylan (álbum)

***Bob Dylan*** é o álbum de estrea do músico estadounidense Bob Dylan, publicado o 19 de marzo de 1962 a través do selo Columbia Records. Producido polo lendario cazatalentos de Columbia John H. Hammond, grazas ao cal asinou co selo, o álbum contén estándares de folk, ademais de dúas composicións orixinais, "Talkin' New York" e "Song to Woody".

## Listaxe de cancións 
;Cancións extra da reedición de 2013
Let It Bleed

***Let It Bleed*** é o oitavo álbum británico e décimo estadounidense da banda inglesa de rock The Rolling Stones, publicado o 5 de decembro de 1969 a través do selo Decca Records no Reino Unido e London Records nos Estados Unidos. Editado pouco despois da súa xira estadounidense de 1969, é a continuación do *Beggars Banquet* de 1968 e o derradeiro en contar con Brian Jones, ademais do primeiro onde aparece Mick Taylor.

## Listaxe de cancións 
Todos os temas compostos por Mick Jagger eKeith Richards, agás onde se indique.
Promissio Carisiaca

[dereita|miniatura|A doazón de [Pipino o Breve ao papa Estevo III (754).]]
A ***Promissio Carisiaca*** (en latín, *Promesa de Quierzy*), coñecida tamén como ***Donatio Carisiaca***, **doazón de Pipino**, **tratado de Quierzy** ou **doazón de Quierzy**, foi un acto a través do cal Pipino o Breve no 754 lle prometeu ao papa Estevo III a restitución das terras tomadas ao Imperio bizantino polo rei longobardo Aistolfo. O territorio en cuestión correspondía na súa maioría ao Exarcado e á Pentápole. O tratado está testemuñado por algunhas fontes, pero é de existencia incerta.

## Historia
Os termos do acordo eran que Pipino se comprometía a deter coas armas os longobardos e a obrigar o seu rei a restituír as terras antes pertencentes ao Exarcado de Rávena e ao Ducado romano. Ademais, o papa Estevo III consagraba solemnemente a dinastía carolinxia e concedíalle a Pipino o título de *Patricius Romanorum* (protector de Roma).

O futuro rei dos francos e o Pontífice xa tiveran anteriormente outros encontros, nun intento de persuadir a Aistolfo a restituír os territorios sen recorrer ás armas. Unha primeira asemblea de grandes notábeis tivera lugar en Braisne-sur-Vesle (nas Ardenas, 1 de marzo de 754) e unha segunda en Quierzy (en Picardía), o 14 de abril, día de Pascua, na cal se decidiu facerlle a guerra cos longobardos.

As terras que foron reconquistadas foron despois efectivamente doadas á Igrexa en 756, sancionando a creación do Estado Pontificio, *de facto* xa instituído pola doazón de Sutri.

O adxectivo *carisiaca* deriva do nome latino de Quierzy (*Carisium*).
## Notas 
## Véxase tamén 
### Outros artigos
* Doazón de Constantino
* Doazón de Sutri
* Poder temporal
* Estado Pontificio
Plantago

As ***Plantago***, son un xénero de plantas con flores pertencente á familia Plantaginaceae e composto de arredor de 200 especies. A maioría son plantas herbáceas, aínda que hai arbustos que acadan os 60 cm de altura. As follas son sésiles (sentadas), e polo tanto o seu pecíolo é un pseudopecíolo. Teñen 3 ou 5 veas paralelas. As follas son largas ou estreitas, segundo a especie. A inflorescencia son os talos típicos con 5-40 cm de altura, coas flores miudiñas e moi numerosas que son polinizadas polo vento.

## Etimoloxía 
O nome xenérico *Plantago* vén do latín *plantāgo*, -*ĭnis*, que evolucionou ao galego en chantaxe. Existen as seguintes variantes dialectais: *chanta*, *chantasia*, *chantán*, *chante*, *chantaxa*. As diferentes especies reciben ademais numerosos nomes vulgares. Outros nomes comúns son: *tentén*, *lantaxe*.

## Especies 
### Comúns en Galiza 
* **Chantaxe maior**, a herba *Plantago major*, correola, lingua de vaca.
* **Chantaxe lanceolada**, a herba *Plantago lanceolata*, lingua de ovella; correola. Outros nomes comúns: herba leiteira, cinco en vea, sete costas e porroá., acianos Outros nomes son: diabella, herba vella, nigavella,; negavella, lingua de ovella.
* **Lingua de cordeiro**, a herba *Plantago media*.
* **Zaragatona**, as herbas:
** *Plantago psyllium*, zaragatoa.
** *Plantago afra* L., 
** *Plantago arenaria Waldst. et Kit.

A planta chamada chantaxe de auga, non pertence a este xénero, senón que o seu nome científico é: *Alisma plantago-aquatica*, alisma, chantaxe acuática.

### Listaxe xeral 
Hai arredor de 200 especies de *Plantago*, incluídas:

## Notas 
## Véxase tamén 
### Bibliografía 
* Albach, D. C., Meudt, H. M. & Oxelman, B. 2005. Piecing together the "new" Plantaginaceae. *American Journal of Botany* 92: 297-315 .
* Olmstead, R. G., dePamphilis, C. W., Wolfe, A. D., Young, N. D., Elisons, W. J. & Reeves P. A. 2001. Disintegration of the Scrophulariaceae. *American Journal of Botany* 88: 348-361 - on line here .
* Olmstead, R. G. 2003. Whatever happened to the Scrophulariaceae? *Fremontia* 30: 13-22 (available online here ).
* Oxelman, B.; Kornhall, P.; Olmstead, R.G.; Bremer, B. 2005. Further disintegration of the Scrophulariaceae. *Taxon'' 54(2): 411-425.
* Rahmanzadeh, R., K. Müller, E. Fischer, D. Bartels & T. Borsch. 2005. The Linderniaceae and Gratiolaceae are further lineages distinct from the Scrophulariaceae (Lamiales). Pl. Biol. ( Stuttgart) 7: 67-78.
Correola (homónimos)

O termo **correola** pódese referir a diferentes especies botánicas:

* **Correola** , alga mariña formada por tiras ou correas, que se aproveita para estercar as terras, principalmente a especie (*Himanthalia elongata*) , cinta, correa.
* **Correola**, en xeral as plantas do xénero *Plantago*, chantaxes.
** **Correola**, a especie *Plantago major*, chantaxe maior, lingua de vaca.
* **Correola**, a herbácea *Bryonia cretica*, rubideira da familia das cucurbitáceas que medra xeralmente entre as matogueiras e nos cómaros e cunha baga vermella, rubideira, saltasebes.
* **Correola**, as plantas do xénero *Convolvulus*.
** **Correola das praias**, a especie *Convolvulus soldanella*, de flores rosadas con forma de campá e follas arredondadas, que crece nas praias areosas, soldanela.
** **Correola menor**, a especie *Convolvulus arvensis*.

## Notas
Correola

[thumb|Correola tricolor *[Convolvulus tricolor*]]

As **correolas** son plantas pertencentes ao xénero ***Convolvulus*** que conta cunhas 250 especies de plantas de flor na familia Convolvulaceae. Distribúense en moitas rexións temperadas. Son plantas de porte fino e miúdo, rubideiras e moitas con hábitos rastreiros. Teñen follas simples, en espiral e flores anchas con forma de trompeta.

Comúns en Galiza, reciben tamén os nomes dialectais de *corriola*, *corregola* e *corregota*.

## Descrición 
Son plantas anuales ou perennes de porte herbáceo ou rubideiras e algunhas especies de maior porte arbustos, acadando de 0,3 a 2 m de altura. As follas distribúense en espiral, e as flores teñen forma de trompeta, presentando especialmente cores brancas e rosadas, mais tamén azuis, violetas, púrpura ou amarelas nalgunhas especies.

## Usos 
Moitas das especies de *Convolvulus* están consideradas como herbas daniñas, que poden sufocar e abafar outras plantas máis valiosas gabeando nelas. Porén algunhas especies cultívanse coma ornamentais en xardinaxe, grazas ás súas atractivas flores.

As especies de *Convolvulus* serven de base na alimentación de larvas dalgunhas especies de lepidópteros incluída a especie furadora de follas *Bucculatrix cantabricella* que se alimenta exclusivamente da especie *Convolvulus cantabricus*.

## Etnografía 
### Cantiga popular 
''Teño unha hèrba n'a hòrta

*que lle chaman correòla.
 
*Para falar ti comigo,
 
''còmprech'un ano d'escòla*

## Especies 
### Algunhas especies comúns en Galiza 
* *Convolvulus arvensis*: a correola menor ou capelo.
* *Convolvulus sepium*: a herba roqueira.
* *Convolvulus soldanella*, a correola das praias ou soldanela.

### Listaxe xeral de especies 
## Galería de imaxes 

Ficheiro:20050807-002-bindweed.jpg|Correola menor (*Convolvulus arvensis*).
Ficheiro:Convolvulus althaeoides.jpg|*Convolvulus althaeoides*.
Ficheiro:Convolvulus cneorum HRM.jpg|*Convolvulus cneorum*.
Ficheiro:Convolvulus sabatius0.jpg|*Convolvulus sabatius*.

## Notas 
* Flora Europea: *Convolvulus*
* Flora da China: *Convolvulus''

## Véxase tamén 
### Ligazóns externas
Fist of Legend

***Fist of Legend*** é un filme producido en Hong Kong que foi dirixido por Gordon Chan e foi estreado en 1994. Foi producido e protagonizado por Jet Li. É un remake do filme de 1972 *Fist of Fury*, protagonizado por Bruce Lee. O filme está ambientado no Shanghai de 1937 durante a Segunda Guerra Sino-Xapanesa, período no cal a cidade foi ocupada polo exército xaponés.

## Sinopse 
A Academia de Artes Marciais Jingwu adestra ós mozos que aínda cren no seu país para convertelos en loitadores. O mestre Huo, fundador da Academia, é un obstáculo para a forzas de ocupación xaponeses, polo que deciden asasinalo. Mentres, Chen Zen, un dos alumnos de Huo, regresa dos seus estudos no Xapón ó descubrir a morte do seu mestre. Decide investigar o ocorrido e restablecer a boa reputación da Academia.

## Personaxes 
* Jet Li como Chen Zhen
* Chin Siu-ho como Huo Ting-en
* Yasuaki Kurata como Fumio Funakochi
* Shinobu Nakayama como Mitsuko Yamada
* Billy Chau como Xeneral Fujita
* Jackson Liu como Ryōichi Akutagawa
* Paul Chun como Tío Nong Jinsun
* Toshimichi Takahashi como Embaixador xaponés
* Yuen Cheung-yan como Capitán da Policía Jie
* Ada Choi como Xiao-hong / Su-lan / Rose
* Wong San como Tío Kan - Cociñeiro da academia Jingwu
* Wallis Pang como Estudante de Jingwu
* Lee Man-biu como Biu
* Shaun Britton como Cabaleiro inglés
* Tai Wooh-dang como Ngai
* Kam Kong Chow (extra)
* Gary Mak como Lun, como Estudante de Jingwu
* Kenji Tanigaki como Loitador xaponés
* Ronald Lau

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes
Manuel Martínez Blanco

**Manuel Martínez Blanco**, nado no Barco de Valdeorras e finado en Poznań en 1945, foi un delineante, político e militar galego.

## Traxectoria 
Do barrio de San Roque do Barco de Valdeorras. Delineante de profesión e militante do PCE. Co golpe de Estado do 18 de xullo de 1936 fuxiu ao monte canda Manuel Blanco Pascual. Fuxiu cara Asturias, loitou na fronte asturiana e chegou a comandante e oficial do Estado Maior do V Corpo de Exército republicano mandado por Enrique Líster. Despois de rematar a guerra pasou por varios campos de concentración franceses e acabou exiliándose en Rusia. Alí traballou na fábrica de automóbiles de Nizhny Novgorod e participou na segunda guerra mundial integrado no corpo de Enxeñeiros do Exército Vermello. Morreu nunha acción de guerra durante a toma da cidade de Poznań na primavera de 1945. Foi declarado "Heroe da Unión Soviética" e condecorado coa "Orde da Bandeira Vermella".

## Véxase tamén 
### Bibliografía 
*
David Bowie (álbum de 1967)

***David Bowie*** é o álbum de estrea do músico inglés David Bowie, publicado o 1 de xuño de 1967 a través do selo Deram Records. O seu contido parécese moi pouco ao tipo de música que máis tarde o faría famoso, como o folk rock de "Space Oddity" ou o glam rock de *The Rise and Fall of Ziggy Stardust and the Spiders from Mars*.

## Listaxe de cancións
División de Honra de Rugby 1991-1992

A **tempada 1991-1992 da Liga Española de rugby** foi a vixésimo quinta edición da máxima categoría do rugby en España. A liga contou con 12 equipos participantes. O calendario da competición estivo formado por 22 xornadas, nas que se enfrontaron entre si tódolos equipos en dúas voltas. Ó remate do campionato o CR Ciencias saíu campión por primeira vez na súa historia.

## Sistema de puntuación 
O sistema de puntuación foi o seguinte:
* 2 puntos por vitoria.
* 1 punto por empate.
* 0 puntos por derrota.

## Clasificación 
|-
!bgcolor="#efefef" width="20"|Posto
!bgcolor="#efefef" width="200"|Equipo
!bgcolor="#efefef" width="20"|Puntos
!bgcolor="#efefef" width="20"|Xogados
!bgcolor="#efefef" width="20"|Gañ.
!bgcolor="#efefef" width="20"|Emp.
!bgcolor="#efefef" width="20"|Per.
!bgcolor="#efefef" width="20"|PF
!bgcolor="#efefef" width="20"|PC

|- bgcolor=#99ccff align=center
| 1 ||align=left|  **CR Ciencias**
|bgcolor=#ffffa5|**35**|| 22 || 17 || 1 || 4 || 580 || 223

|- bgcolor=#EFEFEF align=center
| 2 ||align=left|  UE Santboiana 
|bgcolor=#ffffa5|**34**|| 22 || 17 || 0 || 5 || 511 || 217

|- bgcolor=#EFEFEF align=center
| 3 ||align=left|  CR Liceo Francés
|bgcolor=#ffffa5|**30**|| 22 || 15 || 0 || 7 || 389 || 274

|- bgcolor=#EFEFEF align=center
| 4 ||align=left|  CD Arquitectura
|bgcolor=#ffffa5|**28**|| 22 || 14 || 0 || 8 || 435 || 283

|- bgcolor=#EFEFEF align=center
| 5 ||align=left|  Getxo RT
|bgcolor=#ffffa5|**28**|| 22 || 14 || 0 || 8 || 465 || 244

|- bgcolor=#EFEFEF align=center
| 6 ||align=left|  CR El Salvador
|bgcolor=#ffffa5|**27**|| 22 || 13 || 1 || 8 || 458 || 302

|- bgcolor=#EFEFEF align=center
| 7 ||align=left|  CR Cisneros
|bgcolor=#ffffa5|**27**|| 22 || 13 || 1 || 8 || 343 || 291

|- bgcolor=#EFEFEF align=center
| 8 ||align=left|  Gernika RT
|bgcolor=#ffffa5|**17**|| 22 || 8 || 1 || 13 || 313 || 494

|- bgcolor=#EFEFEF align=center
| 9 ||align=left|  CN Montjuic
|bgcolor=#ffffa5|**16**|| 22 || 8 || 0 || 14 || 351 || 467

|- bgcolor=#EFEFEF align=center
| 10 ||align=left|  VRAC
|bgcolor=#ffffa5|**12**|| 22 || 6 || 0 || 16 || 264 || 419

|- bgcolor=#F08080 align=center
| 11 ||align=left|  RC Valencia
|bgcolor=#ffffa5|**10**|| 22 || 5 || 0 || 17 || 235 || 535

|- bgcolor=#F08080 align=center
| 12 ||align=left|  Canoe NC 
|bgcolor=#ffffa5|**0**|| 22 || 0 || 0 || 22 || 121 || 716

|- bgcolor=#ffffff align=center
|colspan="15"|
>>>
----
En **azul**  o campión de liga (1º).  En **vermello**  as posicións de descenso directo (11º e 12º).
|}

* O **Club de Rugby Ciencias** acadou o campionato nacional de liga, con 35 puntos en 22 xornadas. Foi o 1º título de liga para o club andaluz.

## Véxase tamén 
### Ligazóns externas 
* Páxina oficial da Federación Española de Rugby 
* Última xornada da liga na hemeroteca de El Mundo Deportivo 
----
Sortes de Ancares

**Sortes de Ancares** (*Suertes de Ancares* en castelán e oficialmente) é unha parroquia do concello leonés de Candín, situado na bisbarra do Bierzo.
Recibe o seu nome do río Sortes, en cuxa ribeira se levanta a aldea de Sortes. A principal actividade económica é a agricultura de subsistencia e a gandaría. Moitos habitantes de Sortes, así como doutros lugares do val dos Ancares, traballan na minaría na próxima vila de Fabeiro, pero a crise deste sector empeorou a situación económica de Sortes e do resto da bisbarra. Boa parte dos seus habitantes emigraron principalmente a Barcelona e Francia, pero tamén a Ponferrada. A hostalaría local non está desenvolvida e ademais sufriu unha regresión, de feito o hostal e os dous bares, que existían, están pechados . Os veciños de Sortes falan un dialecto do galego chamado ancarés.

## Patrimonio 
En 1965 a parte alta do lugar sufriu un incendio. Moitos dos edificios de arquitectura tradicional como as pallozas e outros edificios, que tiñan os típicos teitos de palla de centeo e elementos de madeira, perdéronse. A reconstrución fíxose nun ano, pero levouse a cabo con materiais baratos non tradicionais, como a lousa, quedando alterados os trazos arquitectónicos típicos ancareses da zona. As restauracións e remodelacións posteriores das casas fixeron perderse a maior parte dos elementos tradicionais dos edificios da comarca.

A contorna natural é o seu principal atractivo, na ladeira occidental da Serra dos Ancares, e encravado nunha zona de abundantes bosques de carballos. Conecta cunha pista de terra que leva ao Porto de Cienfuegos e ás brañas de El Cuadro, xa pertencente ao veciño val de Fornela (Forniella no dialecto leonés do val veciño) no actual concello  de Peranzais.

Nas inmediacións existe a fervenza das Nieres, a carón dun terreo chairo ben produtivo a nivel agrícola. Nos bosques da cntorna hai unha gran riqueza faunística: corzos, rebezos, xabarís e moitos máis tipos de animais.

## Festas 
A principal festividade é a de San Roque, o 16 de agosto. Tamén é importante o entroido.

## Notas 
## Véxase tamén 
### Outros artigos
* O Bierzo
* Serra dos Ancares
Apollon F1

**Apollon** foi un construtor suízo de Fórmula 1. O equipo participou nun Gran premio do Mundial de Fórmula Un, pero non puido clasificarse. O equipo estaba formado polo piloto de carreiras Loris Kessel.

## Fórmula Un 
Logo de que Loris Kessel deixara o equipo RAM de John Macdonald, achegouse a Frank Williams para un volante no seu equipo. Williams non tiña ningún lugar para Kessel, pero podía venderlle un coche vello. Kessel estivo de acordo e asociouse ó The Swiss Jolly Club de Suíza, que tivo éxito en competicións de automóbiles de turismo e rally. Kessel tamén contratou a exdeseñador de Ferrari Giacomo Caliri. No seu estudo FLY o FW03 foi moi renovado. O resultado foi un coche cun nariz sorprendentemente longo e radiadores colocados directamente en fronte da suspensión da roda dianteira. Pintado en frescos cores amarelo e branco o antigo FW03 era un coche con bo aspecto. O coche pasou a chamarse Fly Apollon, o nome do patrocinador do proxecto, un farmacéutico. Con todo, pasou un longo tempo antes de que o Apollon aparecera nas pistas. O Jolly club tratou de competir en Bélxica, Francia, Austria e Holanda. Con todo, en Bélxica e en Francia, Kessel tivo problemas de transporte. Finalmente o Apollon apareceu en Monza. Como non había suficientes Boxes dispoñibles, os suízos tiveron que conformarse cun lugar ao aire libre, unha escena chapuceira. O coche de Kessel era demasiado lento e cando se retirou da pista na última sesión de clasificación, a aventura rematou.

## Resultados completos na Fórmula Un 
(Chave)

## Notas 
## Ligazóns externas 
* Apollon F1 biography
* Apollon F1 biography at histomobile.com
Ramón Vilas González

**Ramón Vilas González**, finado na Coruña o 28 de xaneiro de 1944, foi un avogado e político galego.
## Traxectoria 
Fillo de Ramón Vilas Arias. Foi xuíz municipal da Coruña (1905). Membro do Partido Liberal e leal a Manuel García Prieto, foi concelleiro da Coruña, deputado provincial polo distrito de Ferrol-Ortigueira (en 1915 e outra vez en 1919) e en 1922 foi elixido presidente da Deputación da Coruña ata a ditadura de Primo de Rivera. Convocou unha Asemblea de Deputacións e Concellos de Galicia o 5 de marzo de 1922. Durante a Segunda República foi Vicepresidente da Electra Popular Coruñesa e volveu ser deputado provincial en 1934.

## Vida persoal 
Casou con María del Pilar Durán Cao, e foi pai de María del Pilar Vilas Durán, que casou con José Miñones Bernárdez.

## Notas 
## Véxase tamén 
### Bibliografía 
*
Fumaria

***Fumaria*** é un xénero de plantas herbáceas anuais da familia das papaveráceas, subfamilia Fumarioideae, da que son o xénero tipo, mais algúns autores aínda consideran que é unha familia separada: as fumariáceas, xunta *Corydalis* e outros xéneros menos correntes. A especie máis coñecida é a herba dona, herba fumaria, ou pé de galiña: *Fumaria officinalis*, moi abondosa en Galiza.

## Descrición 
Son herbas de mediano tamaño, acadando o metro de altura, aínda que polo xeral non superan os 50&nbsp;cm. O talo é erecto, flexíbel e glabro; as follas son compostas, con folíolos lanceolados de cor verde cinsenta. Florean producindo inflorescencias en forma de espiga, compostos por 6 a 20 floriñas tubulares, bilabiadas, espolonadas, de cor branca a rosácea con pintas púrpuras no extremo. O froito é unha cápsula de pequeno tamaño.

O xénero é nativo das zonas temperadas de Europa e Asia, téndose espallado mundialmente.

## Taxonomía 
O xénero foi descrito por Carl von Linné e publicado en *Species Plantarum* 2: 699–701. 1753. A especie tipo é a herba dona: *Fumaria officinalis* L.

## Especies 
* *Fumaria agraria* Lag.
* *Fumaria barnolae* Sennen & Pau
** *Fumaria barnolae* subsp. *barnolae* Sennen & Pau
* *Fumaria bastardii* Boreau
* *Fumaria bicolor* Nicotra
* *Fumaria bracteosa* Pomel
* *Fumaria capreolata* L.
* *Fumaria coccinea* Lowe ex Pugsley
* *Fumaria densiflora* DC.
* *Fumaria faurei* (Pugsley) Lidén
* *Fumaria flabellata* Gasparr.
* *Fumaria gaillardotii* Boiss.
* *Fumaria macrosepala* Boiss.
** *Fumaria macrosepala* subsp. *macrosepala* Boiss.
* *Fumaria melillaica Pugsley
* *Fumaria mirabilis* Pugsley
* *Fumaria montana* Schmidt
* *Fumaria munbyi* Boiss. & Reut.
* *Fumaria muralis* Sond. ex W.D.J. Koch
** *Fumaria muralis* subsp. *muralis* Sond. ex Koch
* *Fumaria officinalis* L.
** *Fumaria officinalis* subsp. *officinalis*
** *Fumaria officinalis* subsp. *wirtgenii* (Koch) Arcangeli. Herba dona ou pé de galiña.
* *Fumaria parviflora* Lam.
* *Fumaria petteri* Rchb.
** *Fumaria petteri* subsp. *calcarata* (Cadevall) Lidén & A. Soler
* *Fumaria pugsleyana* (Maire ex Pugsley) Lidén
* *Fumaria reuteri* Boiss.
* *Fumaria rupestris* Boiss. & Reut.
** *Fumaria rupestris* subsp. *rupestris* Boiss. & Reut.
* *Fumaria segetalis* (Hammar) Cout.
* *Fumaria sepium* Boiss. & Reut.
* *Fumaria vaillantii'' Loisel.

## Notas 
## Véxase tamén 
### Outros artigos 
* Herba dona
### Ligazóns externas
Ceilândia

miniatura|Localización da rexión.
**Ceilândia** é unha rexión administrativa do Distrito Federal do Brasil.

## Historia 
miniatura|A Casa do Cantador, un dos seus símbolos.
Os primeiros rexistros da ocupación de orixe europea datan do século XVIII e mostran que os primeiros poboados foron instalados para buscar metais preciosos. Nos anos cincuenta, coa transferencia da capital do Brasil do Río de Xaneiro a Brasilia, as comunidades creceron. En 1969, con só 9 anos de vida, Brasilia xa tiña case 80.000  habitantes vivindo en *favelas*.

As favelas posicionáronse como un dos problemas sociais máis importantes na axenda brasiliense. Recoñecendo a gravidade do problema, o gobernador Hélio Prates da Silveira solicitou a erradicación das *favelas* á Secretaría de Servizos Sociais. Ese mesmo ano foi creada a Comisión de Erradicación das *Favelas*. Foi entón cando xurdira a Campaña de Erradicación das Invasións (CEI). Creouse unha zona, ao norte de Taguatinga (nas antigas terras da Facenda Guarioba) para transferir aos habitantes das *favelas* mais próximas ao Plano Piloto. A partir da sigla "CEI". creouse o nome de Ceilândia.

No 27 de marzo de 1971, o gobernador Hélio Prates daba un paso fundamental para, na data, a cidade satélite de Ceilândia. Ese día transferíronse as primeiras 20 familias a Ceilândia. Hoxe, a cidade posúe preto de 398.374 habitantes (PDAD 2010/2011) e é a rexión administrativa con máis habitantes do Distrito Federal.

En 2013 lanzouse o documental "A cidade é uma só" , de Adirlei Queiroz, no que se conta a historia da creación de Ceilândia.

## Seguridade 
A rexión administrativa de Ceilândia é unha con maior número de homicidios do Distrito Federal. Entre xaneiro e maio de 2012 ocorreron 64 homicidios na cidade, unha media de case 13 homicidios por mes. 

## Notas 
## Véxase tamén 
### Ligazóns externas 
* 
*
Ruta fecal-oral

A **ruta fecal-oral** ou **vía feca-oral** (ou orofecal) é unha ruta de transmisión de enfermidades infecciosas nas que un patóxeno procedente das feces dun individuo hóspede pasa ao interior do corpo a través da cavidade oral.

Xeralmente hai pasos intermedios, ás veces moitos, nesta vía de transmisión, entre os que os máis comúns son: 
* auga para beber que estivo en contacto con feces e non foi tratada ou foi tratada inadecuadamente durante a súa depuración;
* alimentos que foron manipulados con pouca hixiene e sufriron contaminación por feces;
* tratamento de augas residuais pouco axeitado, xunto coa presenza de vectores como as moscas domésticas;
* mala hixiene das mans despois de ter estado en contacto con feces ou con obxectos que estiveron en contacto con feces;
* prácticas sexuais que implican un posible contacto con feces;

Algunhas das enfermidades que poden transmitirse por esta vía son:
* Xiardíase
* Hepatite A
* Hepatite E
* Infección por Rotavirus
* Shigellose (disentería bacteriana)
* Febres tifoides
* Infeccións por *Vibrio parahaemolyticus*
* Infeccións por Enterovirus, como a poliomielite
* Cólera
* Infeccións por *Clostridium difficile*
* Criptosporidiose
* Ascaridíase
En modelos experimentais de roedores demostrouse a transmisión de *Helicobacter pylori* por esta ruta.

## Notas
Lótidos

Os **lótidos** (*Lotidae*) son unha familia de peixes osteíctios da orde dos gadiformes, que comprende especies case exclusivamente mariñas (só é dulciacuícola a especie *Lota lota*, que habita en ríos circumpolares do norte). na que só inclúen tres xéneros:

* *Brosme* (Oken, 1817) 
* *Lota* (Oken, 1817) – **Lotas**
* *Molva* (Lesueur, 1819) – **Marucas** e **peixe pau**

Mentres que, para outros, é unha familia independente, na que se consideran un total de 23 especies válidas, agrupadas en 6 xéneros:
* *Ciliata* (Couch, 1832) – **Mariolas**
* *Enchelyopus* (Bloch e Schneider, 1801) 
* *Gaidropsarus* (Rafinesque, 1810) – **Barbadas**

ademais dos anteriormente citados.

O SIIT inclúe a todos os xéneros na familia dos *Gadidae*:
* Na subfamilia dos *Lotinae* aos xéneros:
** *Brosme* 
** *Lota* 
** *Molva*, e
* Na subfamilia dos *Phycinae* a:
** *Ciliata*
** *Enchelyopus* e
** *Gaidropsarus*.

## En Galicia 
Nas augas costeiras galegas están citadas as seguintes especies:

* Xénero *Ciliata*
** *Ciliata mustela*, a mariola
* Xénero *Gaidropsarus*
** *Gaidropsarus guttatus*, a barbada pinta
** *Gaidropsarus mediterraneus*, a barbada da pedra
** *Gaidropsarus vulgaris*, a barbada común
* Xénero *Molva*
** *Molva diptgerigya*, o peixe pau
** *Molva molva*, a maruca

## Notas 
## Véxase tamén 
### Bibliografía 
* Nelson, Joseph S. (2006): *Fishes of the World*. John Wiley & Sons, Inc. ISBN 0-471-25031-7.
* Rodríguez Solórzano, Manuel; Sergio Devesa Regueiro e Lidia Soutullo Garrido (1983): *Guía dos peixes de Galicia*. Vigo: Editorial Galaxia. ISBN 84-7154-433-4.
* Rodríguez Villanueva, X. L. e Xavier Vázquez (1995): *Peixes do mar de Galicia. (III) Peixes óseos (continuación)*. Vigo: Edicións Xerais de Galicia. ISBN 84-7507-870-2.
* Solórzano, Manuel R[odríguez]; José L. Rodríguez, José Iglesias, Francisco X, Pereira e Federico Álvarez (1988): *Inventario dos peixes do litoral galego (Pisces: Cyclostomata, Chondrichthyes, Osteichthyes).* O Castro-Sada, A Coruña: Cadernos da Área de Ciencias Biolóxicas (Inventarios). Seminario de Estudos Galegos, vol. IV. ISBN 84-7492-370-0.

### Outros artigos 
* Gádidos

### Ligazóns externas 
* *Lotidae* en Animal Diversity Web. 
* *Lotidae*  en Fauna Europaea. 
* *Lotidae* en NCBI.
David Bowie (álbum de 1969)

***David Bowie*** (tamén coñecido como ***Space Oddity***) é o segundo álbum do músico inglés David Bowie, publicado o 4 de novembro de 1969 con ese nome a través do selo Philips Records no Reino Unido e por Mercury Records nos Estados Unidos co título ***Man of Words/Man of Music***. Posteriormente sería reeditado por RCA Records como ***Space Oddity*** pero chamado novamente como o orixinal na reedición do 2009.

## Listaxe de cancións
Plan Piloto de Brasilia

O **Plan Piloto de Brasilia** foi un proxecto levado a cabo por Lúcio Costa, vencedor do concurso de 1957 de cara á creación urbanístico para a nova capital do Brasil no Distrito Federal.

## Características
A forma do plano está inspirado nunha cruz. O formato da área compárase, comunmente, co plano dun avión, aínda que Lúcio Costa defendeu a tese de que a Capital Federal podía compararse cunha bolboreta.
O proxecto consistiu basicamente nun eixo central (chamado popularmente *Eixão* ou *Eixo Rodoviário*) no sentido norte-sur; e un Eixo Monumental, no sentido leste-oeste. A creación arquitectónica dos monumentos centrais foi deseñada por Oscar Niemeyer. O *Eixo Rodoviário* está formado polas Ás Norte e Sur, e por unha parte central, onde se encontran as "ás" que forman a estrada principal. Nas "ás" creáronse os grandes quinteiros residenciais, os quinteiros comerciais e os entre-quinteiros de lecer (onde tamén hai escolas e igrexas). O Eixo Monumental componse da "Esplanada dos Ministérios" e da Praza dos Tres Poderes, ao leste; da estación de autobuses, sectores das autoridades, comerciais, lecer e hoteleiros, no centro; e da Torre de TV de Brasilia, do sector deportivo, estadio Mané Garrincha, autódromo e Praza Burití, ao oeste.

O nome de Plan Piloto, orixinariamente atribuído ao proxecto urbanístico da cidade, pasou a ser o nome para designar toda a área construída segundo este plano inicial. Hoxe o Plan Piloto e o Parque Nacional de Brasilia constitúen a chamada Rexión Administrativa I (Brasilia), denominada comunmente como Brasilia.

O Plan Piloto, denominado como Brasilia, é Patrimonio Mundial da Humanidade dende 1987.

## Galería 

Ficheiro:CentroComercialNorte.JPG|
Ficheiro:National Congress of Brazil.jpg|
Ficheiro:Dom Bosco Brasilia.jpg|
Ficheiro:VLT BSB 09 2009 W3 7466.JPG|
Ficheiro:Biblioteca Nacional Brasilia.jpg|

## Notas
## Véxase tamén 
### Outros artigos
*Oscar Niemeyer
*Lúcio Costa
*Juscelino Kubitschek

### Ligazóns externas 
*Brasilia -UNESCO World Heritage Site